[{"text_idx": "#000000", "text": "La revuo Kontakto havas novan redaktoron. Post dek jaroj Rogener Pavinski forlasas la postenon, kaj transdonas la torc\u0302on al Pawe\u0142 Fischer-Kotowski. La estraro de TEJO elektis lin el inter tri kandidatoj, post tri intervjuoj."}, {"text_idx": "#000001", "text": "Pawe\u0142 Fischer-Kotowski estas 30-jara pola esperantisto, kiu interalie estis estrarano de Pola Esperanto-Junularo, g\u0302enerala sekretario de TEJO kaj komitatano de UEA. Profesie li estas bibliotekisto kaj laboras en scienca biblioteko en Varsovio."}, {"text_idx": "#000002", "text": "En intervjuo de Libera Folio li diras, ke li ne volas grave s\u0302ang\u0302i la redaktopolitikon de Kontakto:"}, {"text_idx": "#000003", "text": "\u2013 Esperantistoj foje forgesas, ke oni ne s\u0302ang\u0302u ion, kio jam bone funkcias. Kompreneble, la personeco de la redaktoro spegulig\u0302as en la revuo kaj oni povas klare vidi diferencojn inter la kajeroj de la g\u0302isnunaj redaktoroj. Mi esperas, ke ankau\u0306 mi povos kontribui per io nova kaj pozitiva."}, {"text_idx": "#000006", "text": "\u2013 Estas por mi honoro povi redakti la revuon \u201cKontakto\u201d kaj mi dankas la estraron de TEJO pro la fido. Lastatempe mia aktivado en la movado koncentrig\u0302as al la instruado, post la instruista trejnado de ILEI mi ekinstruis komencantojn kaj progresantojn, en kursoj kaj individue. Tio donis al mi fres\u0302an perspektivon pri niaj lingvo kaj komunumo. Mi esperas, ke mi povos utiligi en la redakta laboro la energion kiun donas al mi la lernantoj."}, {"text_idx": "#000009", "text": "\u2013 Ekzistas bela amaseto da bultenoj kaj revuoj, kiuj temas pri Esperanto \u2013 la movado, la lingvo, la literaturo. Tamen ne estas multaj, kiuj koncentrig\u0302as pri la soci-kultura, neesperantista temaro. Tiun nic\u0302on plenigas Kontakto, kiu per sia enhavo celas interesi la junulojn kaj junulojn+."}, {"text_idx": "#000013", "text": "Fernando Maia pretas plu gvidi UEA-n"}, {"text_idx": "#000015", "text": "Gratulon Pawe\u0142! Jen tio estas vere bona informo, kiu venas de TEJO. Mi supozas, ke jam baldau\u0306 UEA povos j\u0302aluzi rimarkante kiom g\u0302i eraris dufoje ne elektante lin kiel redaktoron de Revuo Esperanto \ud83d\ude09"}, {"text_idx": "#000019", "text": "Kvar dezirojn mi havas rilate Kontakto-n, kiuj resumeblas jene: Kontakto denove farig\u0302u junulara revuo:"}, {"text_idx": "#000028", "text": "> junuloj jam povas legi en multaj aliaj gazetoj, revuoj, retpag\u0302oj, ktp."}, {"text_idx": "#000029", "text": "Pri ajna temo junuloj jam povas legi en multaj aliaj gazetoj, revuoj, retpag\u0302oj, ktp. Lau\u0306 tiu vidpunkto, ne indas aperigi ajnan artikolon (kaj entute revuon), c\u0302ar junuloj jam povas legi pri c\u0302io ajn en multaj aliaj gazetoj, revuoj, retpag\u0302oj, ktp."}, {"text_idx": "#000032", "text": "Do ni ne samopinias, Francisco \ud83d\ude42\nMi konas Kontakto-n c\u0302efe el la tempo kiam Francisco Veuthey estis g\u0302ia redaktoro kaj grafikisto kaj g\u0302i tiam estis kaj enhave kaj aspekte MULTE pli interesa kaj atingis sub li historian rekordon de legantoj.\nMi neniel volas aserti, ke nun tute neniu legas Kontakto-n, sed g\u0302i tute ne plu speciale celas junulojn inter, ni diru 16-27.\nC\u0302iu nacilingva komerca junulara revuo simila al Kontakto trovus nenian merkaton."}, {"text_idx": "#000034", "text": "Mi neniel diris, kio junuloj estu, kion ili s\u0302atu, kion ili faru... mi nur klopodis vortumi mian opinion, ke lau\u0306 mi Kontakto en sia nuna formo estus nesurmerkatigebla, se g\u0302i estus nacilingva komerca junulara revuo."}, {"text_idx": "#000040", "text": "Ekspedicio al Oceanio, rezultoj: La rusa vojag\u0302anto parolis en la scienca biblioteko de la Krimea Federacia UniversitatoUsona prezidanto Biden proponis eks-c\u0302efon de Mastercard Ajay Banga kiel prezidanton de Monda BankoMoldavujo neis rusiajn asertojn, ke Ukrainujo planas ataki C\u0302ednestrionKanada Suprema Kortumo malakceptis apelacion de soldato kiu filmis sin mem sekse mistraki kolegonRusa fotisto Viktor Pinc\u0302uk prezentis sian novan ekspozicion \"Afganio, 2008\" en Simferopolo (Krimeo)"}]